The Eastern Spirit Subbing Squad представя:
Епизод 3
Всички имена на герои, организации, местности и случки са измислени.
Липсвах ли ти?
Усмихни се, хайде.
Ако нямаш какво да кажеш, върви си. Трябва да се връщам на работа.
Искаш ли да се оженим?
Ако просто искаш да бъдеш отговорен, не.
Прости ми, че толкова време се подготвях.
Знаеш, че не мога да живея без теб.
Нека се оженим, Сон У.
Обещавам да ви направя щастливи - теб и детето ни.
Предлагам ти брак, не защото си бременна.
А защото те обичам, Сон У.
Искам да споделя живота си с теб.
Искам да бъдем заедно.
Да Гьонг.
Какво си замислила?
Защо искаш Те О да разбере за бременността й?
Той е бащата.
Трябва да поеме отговорност. Така е правилно.
Ако се съгласи, ще се разведеш ли с него?
А ти ще бъдеш ли доволна? - Моля? Притеснявам се за теб.
Не се тревожи за мен. Сама ще реша дали да запазя детето.
Добре. Изборът е твой.
Няма значение, че съм бременна.
Не бих използвала детето, за да те задържа.
Не се тревожи.
Защо тогава го направи?
Искам да видя кого ще избере Те О.
Искам да ме избере, не защото сме женени.
Не заради Джун Йонг.
Дали ме обичаш, това е важно.
Иначе какъв е смисълът да се запазва този брак?
Не съм ли права?
Разбира се.
Сигурна съм, че не е толкова луд да избере нея.
Ще скъса с нея. Очевидно е.
Знаеш, че не мога да живея без теб.
Не искам да се крия. Ще ти звъня, когато искам.
Ще ти звъня по-често. - Ще те виждам, когато искам.
Разбира се. - И не смей да ми затваряш!
Защото всичко ще свърши.
Никога няма да го направя. Обещавам.
Повярвай ми. Вярваш ли ми?
Докажи ми.
Състоянието й се е влошило. Кръвното й е високо.
Давате ли й фентанил? - Дозата й е висока.
Не бива да я увеличаваме. Сърцето й може да не издържи.
Може да изпадне в кома. - Има ли друга възможност?
Направихме каквото можем, сама знаете.
Извинявай, че ти се наложи да дойдеш,
когато си толкова заета.
Да кажа ли на Те О да те посети? - Всичко е наред.
От него - полза никаква.
Защо да го безпокоим?
Ще си тръгна, когато заспиш.
Ако приемеш мъжа с отворени обятия,
той ще се вразуми.
Ти знаеш,
ти и Джун Йонг сте всичко за Те О.
Затова... Дори да умра,
моля те, грижи се за него.
Мамо.
Мисля, че трябва да си вървите.
Тя се нуждае от почивка.
Дойде ли си?
Върви да си измиеш ръцете. И извикай Джун Йонг.
Съвсем забравих.
Пръските от масло не се изпират.
Благодаря. Ще внимавам.
Успя ли да решиш спешния си проблем?
Докога смяташ да криеш от нея?
Кажи истината на Сон У и се раздели с Да Гьонг.
Узнае ли Сон У, всичко ще свърши.
Не мога, ще ми поиска развод.
И няма да мога да виждам Джун Йонг.
Не мога да си представя живота без Сон У.
Тогава бързо се раздели с Да Гьонг.
Забрави, не можеш да ме разбереш.
Какво сложно има?
Когато съм с нея, се чувствам жив.
Получавам вдъхновение, идеите напират в мен.
Влече ме към нея, ценя я.
Обичам я.
А Сон У? - И нея обичам.
Що за глупости говориш?
Сърцето е способно на много чувства.
Не спираш да се влюбваш, дори да се ожениш.
Любовта ми към Сон У и тази към Да Гьонг е различна.
Това, което ме побърква,
е, че ги обичам и двете заедно.
Това е безумно!
Как можеш да обичаш двете едновременно?
Не мислиш ли, че е безсрамно? - Не разбираш.
Чудиш се как е възможно, нали?
Няма да го разбереш, докато не го изпиташ.
Сърцето ми обича искрено и двете.
И какво следва от това? Така ли ще продължаваш?
Да. Реших го.
Цял ден се чудех какво да правя.
Обмислих всичко и разбрах, имаш свои причини да ме подозираш.
Бях невнимателен, нали?
Ще се постарая вече да не ти давам поводи за тревога.
Наистина ли нямам причини да се тревожа?
Определено няма.
Няма за какво. Абсолютно.
СВЕТЪТ НА СЪПРУЗИТЕ
Да. Намирате се в печелившо положение.
Ако не е разбрал, че знаете за любовната му връзка,
то имаме късмет. Ще имаме време да се подготвим.
Събрахте ли улики, доказващи изневярата?
Не, засега.
Ако намерите преки доказателства, играта свършва, както се казва.
Например: бельо, презерватив или снимка в леглото.
И не се обръщайте към частни детективи.
Ако получите доказателства незаконно, не могат да се ползват.
Ще нарушите закона за личната неприкосновеност.
Могат да ви предявят насрещни обвинения.
Моля? - Ако сложите камери,
също може да сгрешите. Носите наказателна отговорност.
Тогава... какво да правя?
Можете да следите мъжа си на обществени места.
Направете повече снимки.
Ако заснемете как влизат в хотела, ще бъде чудесно.
Но можем да получим и разпореждане от съда,
предписващо хотелът да запази записите от камерите като улика.
Тоест, трябва да го следя сама?
Ако ви затруднява, поровете се в компютъра му или телефона му.
Понякога любовниците споделят
доста интимни снимки и дори видеа с полов акт.
Ще си помисля.
Сигурни ли сте, че искате развод?
Видите ли мъжа си в леглото с друга,
всичко ще се промени безвъзвратно.
Хубаво премислете нещата.
Ще можете ли да му простите всичко?
Или наистина ще се разведете?
Център по бракоразводни дела
Адвокат по семейни и бракоразводни дела
Брачни консултации
Ким и Пак, адвокати по разводи
Какво е вашите да се развеждат?
Невероятен шум.
Викове, крясъци, замервания.
Баща ми разби даже вратата.
А сега? Сега по-добре ли е?
Защо не спираш да приказваш?
Заради теб сгреших.
Извинявай.
Ти какво мислиш?
За кое? - Сега по-добре ли е?
Мисля, че да. - Прав си.
Ако сега е спокойно, означава ли, че няма да се разведат?
Защо питаш?
Пред теб могат да се държат съвсем нормално.
Удобно ли ти е в мотела?
Всичко е наред. Вече свикнах.
А приятелят ти?
Още ли ти досажда? - Не ми се е обаждал.
Радвам се.
Благодарение на вас, се отървах от този ужасен човек.
А вие как сте?
Опитвам се да разбера с всички сили.
Само ще си помислите, а после ще забравите?
Вече ти казах. Разводът не е лесно решение.
Хората не се променят лесно.
Вие го казахте.
Просто ми кажете, ако ви потрябвам.
Обръщайте се по всяко време.
Не. Няма да е необходимо.
Надявам се да не ви потрябвам, но за всеки случай...
Никога не знаеш какво ще се случи.
Сигурна ли сте, че искате развод?
"Математиката е лесна"
"Геният на математиката"
"Издръжка и имущество при развод"
Тези две книги?
"Енциклопедия за бременни"
Заповядайте.
Сигурно сте решила да оставиш детето.
Той обеща да каже на жена си
и да се разведе до два месеца.
Наистина ли вярвате на мъж,
който мами жена си?
Връзката ни не е просто забежка.
Заедно сме от 2 години и още ме обича.
Щом сте толкова сигурна в него, защо са му още два месеца?
Защото му вярвам. Нямаше да съм тук, ако не му вярвах.
Те О още ли се среща с онази жена?
Не знам. Защо?
Имам чувството, че Сон У знае всичко.
Сигурна ли си? - Мъжете не могат постоянно да лъжат,
а жените им да не разберат.
Жените имат невероятна интуиция.
Глупости.
И аз ще разбера, затова внимавай.
Боже, аз винаги внимавам.
Недей да го мислиш. Не са наша работа издънките на Те О.
Браво.
Удари я веднъж! Покажи класа!
Обеща да каже на жена си и да се разведе до два месеца.
Ако приемеш мъжа с отворени обятия,
той ще се вразуми.
Връзката ни не е просто флирт.
Заедно сме от 2 години и още ме обича.
Браво! Бягай! - Давай!
Отлично! Супер си! - Да!
Знаеш, че ти и Джун Йонг сте всичко за Те О.
Добре, добре, още една точка!
Взехте ли решение?
Трябва да се проверят финансите на мъжа ви.
Отдавна не сте идвали при нас.
Вместо вас идваше винаги мъжът ви.
Зная, че сте много заети на работа.
Ще се постарая да идвам лично.
Неудобно ми е, че Те О трябва да се справя с всичко.
Докато не проверите всичко, трябва да го запазите в тайна.
Дръжте се както обикновено, нали?
Няма какво толкова да се проверява, банковите ви сметки...
се управляват от фирмата на мъжа ви.
Но имате просрочени лихви.
Какво?
Става въпрос за ипотеката ви.
Вноските закъсняват с 4 месеца, мислех, че идвате за това.
Получил е заем срещу ипотека?
Кога?
Преди три години.
Каза, че сте заета
и сам донесе всички документи.
Промениха закона и това вече е невъзможно.
А тогава беше достатъчно писмена декларация.
Пишеше, че сте съгласна, затова просто следвахме процедурата.
Забелязах, че мъжът ми е затруднен.
Изглежда е било заради заема.
Чувствал е вина, затова не ми е казал.
А, разбирам.
Има ли още нещо,
което да трябва да знам?
За да няма проблеми и за в бъдеще.
Моля, кажете ми.
Взе също заем по застраховката на сина ви.
И това ли не знаехте?
Баланс: 9 850 вон
Баланс: 11 290 вон
Баланс: 7930 вон
Разходи по кредитна карта: 15 457 000 вон
ТЦ Госан: 9 800 000 вон
Мамо.
Мамо?
Какво правиш? - Нищо.
Търсех нещо.
Но Ъл каза, че мрази да се разделя с приятели.
Какво искаш да кажеш? - Трябвало е да се премести тук,
защото родителите й са се развели.
И с мен може да стане така, ако вие с тате се разведете.
Не искам да сменям училището си.
И не искам да се местя.
Казах го просто така.
Ще работя до късно. Сценарият трябва да се пренапише.
Не ме чакай. Лягай си.
Видео запис
Ако видите мъжа си с друга в леглото,
всичко ще се промени.
Сон У?
Какво правиш тук? Случило ли се е нещо?
Каза, че ще работиш до късно, стана ми интересно над какво.
Скъпа.
Добре ли си?
Ял ли си? Да ви донеса ли кафе?
Току-що пихме.
Ти, наистина ли си добре?
Сон У.
Извинете, че ви попречих.
Защо дойде?
Какво да правя?
И ти си го усетила, нали?
Знаеше, че Те О има любовница.
Сон У, аз... - Знаела си всичко
и пак искаше да се грижа за него?
Как можа да ми го причиниш?
Казах му да реши проблемите си, без да ти казва.
Те О обеща, че ще го направи.
Какво можех да направя?
Вече е късно.
Любовницата му е бременна.
Той ми обеща да запази брака си,
независимо от всичко.
Каза, че никога няма да остави детето си,
както е направил баща му.
Бъди силна.
Прости му.
Ако простиш, всичко ще се оправи.
Да простя?
Ти не си простила. Защо чакаш прошка от мен?
И ти си майка.
Ако Джун Йонг постъпи така с жена си, как ще реагираш?
Ще трябва да му простиш,
ако си загрижена за детето си.
Взел е ипотечен кредит, без да ми каже.
Посегнал е на застраховката на сина си.
Как да му простя?
Искам синът ми да има баща.
След като те чух, разбрах, че е невъзможно.
Ако Джун Йонг стане като него?
Сон У.
Аз... - Ще се разведа.
Ще го изхвърля без пукната пара.
Само да опита да се доближи до нас.
Няма да види повече Джун Йонг. Ясно ли ти е?
Синът ми се намъчи с теб,
надменна и властна жена.
Не само той е виновен за всичко.
Ако му оставяше въздух да диша,
нямаше да ти изневери.
Искаш да кажеш,
че аз съм виновна за всичко?
Наистина ли мислиш така?
Те О израсна без баща.
Сърцето ме боли за него.
А сега искаш да му вземеш сина.
Няма да го допусна. Ще се разделите само през трупа ми.
Ако искаш развод,
първо ме убий.
Рано ти е да умираш.
Трябва да видиш
как Те О пропада.
Можеш да наблюдаваш от кревата.
Резултати от анализ
Изглеждаш уморена и слаба. Случило ли се е нещо?
Имаш висок холестерол. Ще си докараш омазняване на дроба.
Лекарства не са нужни, но си обърни внимание.
Промени режима си на хранене.
И започни да спортуваш.
Голф може ли?
Не, по-добре фитнес, два-три пъти седмично.
Смутен съм. Сякаш разбра, че не съм толкова привлекателен.
Добре изглеждаш за годините си. - Мерси.
Защо не идваш за преглед при нас?
Можеш и тук.
Иска се смелост, за да дойда.
Все едно да се изпъна без гащи, но пък с шапка.
Ще е странно да ме виждаш така.
Те О ли е причината?
Те О? - Просто попитах.
Мисля, че не може да намери инвеститор.
Реших, че се тревожиш за него.
Фирмата има проблеми с парите?
Така го каза, че ме е страх да отговоря.
Не харесвам методите на Те О,
но все още е мой клиент.
Както лекарят пази тайните на пациентите си,
така и счетоводителят не може да обсъжда клиентите си.
Ще ти се обадя за резултатите.
До скоро.
Обади ми се, ако искаш да пийнеш.
Насреща съм за всякакви съвети.
Защо не ми отговаряш? - Имах пациент. Защо?
Те О се обади. Отива при майка си.
Моли те да отидеш и ти.
Мамо...
Опелото ще бъде в траурните зали на клиника "Семейна обич".
Ще помоля персонала... - Абонатът не отговаря.
Обаждането ви ще бъде пренасочено.
Оставете съобщение след сигнала.
Не сме длъжни да ходим. - Боже мой, ще престанеш ли?
Добре. - Боже, наистина.
Да Гьонг. - Какво правиш тук?
Къде отивате? - Не искам да ходим.
Но майка ти настоява.
Колегата ти ни съобщи за погребението.
Не може да не идем.
Свекървата на д-р Чи е починала.
Бързо ще се върнем. Да Гьонг, ти остани.
Ще хапнем пиле с бира. - Добре.
Невероятен си. - Да побързаме.
До скоро. - Да.
Вие сте за зала №3.
Заповядайте.
Здравейте.
Майка му беше в частна клиника.
Умря някак внезапно.
Не искам да обидя мъртвата,
но Сон У има една грижа по-малко сега.
Прав си. Разкъсваше се на части, когато Джун Йонг беше малък.
Когато свекърва й се разболя,
Сон У плащаше операции, сметки, гледачка, престой.
Те О някога изобщо изкарвал ли е пари?
Сон У плащаше за къщата и за фирмата му.
Сон У е невероятна. - Това казвам и аз.
Прави сте, момчета, но нека днес не дъвчем Те О.
Да позволим на майка му да си иде с мир.
Дже Хьок също порасна.
Добре. Оставям го на вас.
Ще дойдат още хора.
Как можа да се напиеш?
Разбирам те, но трябва да се държиш.
Не искам синът ти да те вижда такъв.
Попива всичко от теб.
Облечи си сакото.
Оправи си възела.
И си оправи ризата.
Д-р Чи.
Здравейте.
Джун Йонг.
Моите съболезнования. Сигурно ви е тежко.
Убеден съм, че е на по-добро място.
Да, и ние се надяваме.
Благодаря. - Благодаря, че дойдохте.
Моля, позволете ми да ви придружа.
Насам.
Да вървим.
Тук. - Здравейте.
Здравейте.
Ще седнем там. Не ставайте.
Здравейте. - Радвам се да ви видя.
Майка му беше добър човек.
Престани.
Мамо. Добре ли си?
Може ли да изляза на чист въздух?
Да. - Ще се справиш ли сам?
Нали татко е тук, върви.
Добре ли си?
Не.
Занимавате се с култура, затова мислите различно.
Много ми хареса идеята ви. - И на мен също.
Мога да постигна успех, ако ми помогнете малко.
Ще помисля над това.
Помня ви. - Виж го ти.
Само да кажа нещо. Помниш ли курорта, който ти споменах?
Ако го съборим, а на негово място построим жилищен комплекс?
Мисля, че ще се получи,
ако се понапънем.
Вече сме обмислили всичко.
Какво ще кажеш? - Те О също има идея.
Говори ли с Те О?
Всичко си е както преди?
Боже мой, колко е нагъл.
Ами ако се разведа?
Ще можеш ли да живееш така?
Кое му е сложното?
Сега всички се развеждат.
Да, разводът стана ежедневие.
Но защо разведените жени говорят с неохота за това?
Нямаш представа колко е непоносим животът им.
Те О изневери, ти не си направила нищо лошо.
Но хората пак ще говорят зад гърба ти.
Ще си врат носа в делата ти, ще дебнат дали не се срещаш с някого.
Дори ти подозираше секретарката на Те О, защото е разведена.
Майка ми е преживяла подобно нещо. След развода е било много тежко.
Всички я осъждали, макар да ме гледала сама.
А баща ми
се оженил пак и живял щастливо с младата си жена.
Карма? Справедливост?
Всичко е лъжа. След развода страдат само жените.
Затова претегли всичко, преди да решиш. Става ли?
До скоро.
Почакайте няколко минути. Тук някъде е.
Каза ли нещо? - Отиде да изпрати гостите.
Скоро ще се върне. - Добре.
Ще почакаме. - Добре.
Трябва първо да поднесем съболезнованията си.
Знаете ли къде е баща ми?
Виждали ли сте го?
Къде е Те О? - Те О?
Защо не го потърсиш? - Добре.
Остани тук.
Скоро ще се върне.
Сон У, гостите чакат. Къде си?
Позвънете в офиса ми.
Благодаря.
Къде ли е отишъл?
Нали е син на покойната.
Не може да бъде! Не и в такъв ден.
Какво правя всъщност?
Омъжи се за мен, Сон У.
Негодник. Какво му става?
По дяволите.
Сон...
Качи се горе и си почини.
Скъпа.
Сон У.
Благодаря ти.
Здравей.
Коя си ти? - Току-що наех апартамента отляво.
Дойдох да ви кажа. - Благодаря.
Всичко за бременността и раждането
До скоро. - Почакай.
Кой месец си?
В третия все още.
И ти ли си бременна?
Да. Искаш ли да влезеш? Ще направя чай.
Добре.
Сигурни ли сте за развода?
Сон У.
Тогава мъжът ви не бива да разбира.
Докато не подготвим всичко.
Скъпи.
Трудно ти е, нали?
Благодаря ти, че ми помогна за погребението.
Мама също ти е благодарна.
Обичам те. Знаеш го, нали?
Да. Знам.
Всичко за бременността и раждането
Превод: mackova
Eastern Spirit ® 2020
В следващия епизод
Забелязах, че дъщеря ви се среща с някого.
Видях как я следеше на паркинга.
Тревожи ли те нещо?
В работата се случи нещо. Не ме чакай.
Ами ако тя знае за вас, но се преструва, че не знае?
Вчера нямах избор.
Успокой се! - Отървах се от детето.
Няма за какво да се срещаме вече.
В света има два вида мъже.
Едните изневеряват, другите се връзват на това.
Не само мъжете имат инстинкти.
Благодарим ви, че гледахте с нас! www.easternspirit.org